CELEX: 62014TA0014
Language: ro
Date: 2017-02-17 00:00:00
Title: Cauzele conexate T-14/14 și T-87/14: Hotărârea Tribunalului din 17 februarie 2017 – Islamic Republic of Iran Shipping Lines/Consiliul Uniunii Europene („Politica externă și de securitate comună — Măsuri restrictive luate împotriva Iranului în scopul de a împiedica proliferarea nucleară — Înghețarea fondurilor — Excepție de nelegalitate — Temei juridic — Abuz de putere — Dreptul la apărare — Încredere legitimă — Securitate juridică — Ne bis in idem — Autoritate de lucru judecat — Proporționalitate — Eroare vădită de apreciere — Drepturi fundamentale”)

3.4.2017   
            
            
               RO
            
            
               Jurnalul Oficial al Uniunii Europene
            
            
               C 104/39
            
         Hotărârea Tribunalului din 17 februarie 2017 – Islamic Republic of Iran Shipping Lines/Consiliul Uniunii Europene
   (Cauzele conexate T-14/14 și T-87/14) (1)
   
   ((„Politica externă și de securitate comună - Măsuri restrictive luate împotriva Iranului în scopul de a împiedica proliferarea nucleară - Înghețarea fondurilor - Excepție de nelegalitate - Temei juridic - Abuz de putere - Dreptul la apărare - Încredere legitimă - Securitate juridică - Ne bis in idem - Autoritate de lucru judecat - Proporționalitate - Eroare vădită de apreciere - Drepturi fundamentale”))
   (2017/C 104/54)
   Limba de procedură: engleza
   
      Părțile
   
   
      Reclamante: Islamic Republic of Iran Shipping Lines (Teheran, Iran) și alte zece reclamante (reprezentanți: F. Randolph, QC, P. Pantelis, solicitor, M. Lester, barrister, și M. Taher, solicitor)
   
      Pârât: Consiliul Uniunii Europene (reprezentanți: M. Bishop și V. Piessevaux, agenți)
   
      Intervenientă în susținerea pârâtului în cauza T-87/14: Comisia Europeană (reprezentanți: D. Gauci și T. Scharf, agenți)
   
      Obiectul
   
   În cauza T-14/14, o cerere întemeiată pe articolul 263 TFUE prin care se solicită anularea Deciziei 2013/497/PESC a Consiliului din 10 octombrie 2013 de modificare a Deciziei 2010/413/PESC privind adoptarea de măsuri restrictive împotriva Iranului (JO 2013, L 272, p. 46) și a Regulamentului (UE) nr. 971/2013 al Consiliului din 10 octombrie 2013 de modificare a Regulamentului (UE) nr. 267/2012 privind măsuri restrictive împotriva Iranului (JO 2013, L 272, p. 1), în măsura în care aceste acte le privesc pe reclamante, iar în cauza T-87/14, pe de o parte, o cerere întemeiată pe articolul 277 TFUE prin care se solicită declararea Deciziei 2013/497 și a Regulamentului nr. 971/2013 ca inaplicabile și, pe de altă parte, o cerere întemeiată pe articolul 263 TFUE prin care se solicită anularea Deciziei 2013/685/PESC a Consiliului din 26 noiembrie 2013 de modificare a Deciziei 2010/413/PESC privind adoptarea de măsuri restrictive împotriva Iranului (JO 2013, L 316, p. 46) și a Regulamentului de punere în aplicare (UE) nr. 1203/2013 al Consiliului din 26 noiembrie 2013 privind punerea în aplicare a Regulamentului (UE) nr. 267/2012 privind măsuri restrictive împotriva Iranului (JO 2013, L 316, p. 1), în măsura în care aceste acte le privesc pe reclamante
   
      Dispozitivul
   
   
               1)
            
            
               Respinge acțiunile.
            
         
               2)
            
            
               Islamic Republic of Iran Shipping Lines și celelalte reclamante ale căror nume figurează în anexă suportă, pe lângă propriile cheltuieli de judecată, și cheltuielile de judecată efectuate de Consiliul Uniunii Europene.
            
         
               3)
            
            
               Comisia Europeană suportă propriile cheltuieli de judecată.
            
         
      (1)  JO C 71, 8.3.2014.